als_Latn dik_Latn sag_Latn
Refugjatë të shumtë kosovarë ende vazhdojnë të jenë të ngujuar në kampet e burgjet e Hungarisë, përkundër dëshirës së tyre për t’u kthyer.
Janë disa arsye që këta të ngujuar nuk po mund të kthehen. Mungesa e një linje ajrore nga Hungaria në Kosovë, mospasja e dokumenteve të shtetësisë së Kosovës, si dhe pamundësia për të përdorur linja tjera, janë disa nga pengesat që po paraqiten për kthimin e këtyre refugjatëve, raporton Kohavision.
Shpresë e vetme që ata të rikthehen në vendlindje është që MPJ’ja të gjej ndonjë linjë private ajrore që të mundësoj kthimin e tyre.
Por, sipas KTV’së, shfrytëzimi i një aeroplani “charter” mund të kushtojë deri në 100 mijë euro. Mjetet për këto shpenzime do të ndaheshin në tre pjesë, njëra nga Ministria e Punëve të Jashtme, tjetra nga Autoritetet Hungareze kurse pjesa tjetër Organizata Botërore për Migracion (IOM).
Bashmir Xhemaj, këshilltar i ministrit Enver Hoxhaj ka thënë se një kërkesë të tillë po e shqyrtojnë me shumë kujdes.
“Është opsioni i një aeroplani special që të organizohet nga Hungaria për t’i kthyer. Nuk është vetëm ky, mirëpo kemi edhe disa opsione tjera që po i shqyrtojmë. Dhe, përderisa nuk kemi diçka përfundimtare atëherë nuk mund të flasim cili është ai opsion”, ka thënë Xhemaj në KTV.
als_Latn als_Latn als_Latn als_Latn als_Latn als_Latn